cyanic-selkie/wikianc huggingface dataset:
Merostomlar
Qidalanması
Qılıncquyruqlar dib onurğasızları (ikitaylı molyusklar, polixetlər, nemertinlər) ilə qidalanır. Onların qanı mavi rəngdədir. Məməlilərdən fərqli olaraq onların qanında hemoqlobin əvəzinə hemosianin vardır. Bunun əsas səbəbi hemosianində mis elementinin olmasıdır.
Qılıncquyruqlar yaşadıqları ekosistemin mühüm hissəsidirlər. Onların yumurtaları bir sıra növlər (o cümlədən, bataqlıq quşları, dəniz tısbağaları, timsah və balıqlar) üçün qiymətli qida mənbəyidir.
Monbar (rayon)
Monbar  — Fransanın Burqundiya regionun rayonlarından biri. Departamenti — Kot-d'Or. Suprefektura — Monbar. Rayon əhalisi 2006-cı ildə 62 395 nəfər təşkil edirdi. Əhalinin sıxlığı — 17 nəf / km². Rayon ərazisi — 3596 km².
Amsar (Quba)
Amsar — Azərbaycan Respublikasının Quba rayonunun inzibati ərazi vahidində kənd. Eyniadlı bələdiyyənin tərkibindədir.
Tarixi
XIX əsrin birinci yarısında Quba xanlığına daxil idi. Məşhur tarixçi, alim, şair, yazıçı, pedaqoq və ictimai xadim Abbasqulu ağa Bakıxanov gənclik illərində və hərbi qulluqdan istefaya çıxdıqdan sonra burada yaşamışdır.
Toponimikası
Amsar/Əmsar oyk., sadə. Quba r-nunun eyniadlı i.ə.v.-də kənd. Ağçayın sahilində, dağətəyi düzənlikdədir. Tədqiqatçıların fikrincə, oykonim ərəb mənşəli əmsar (mesr sözünün cəmi) "böyük şəhər, ölkə"; "böyük yaşayış məntəqəsi" sözü ilə bağlıdır. Görünür, Ərəb xilafəti dövründə yaşayış məntəqəsi başqalarına nisbətən böyük və əhalisi çox olduğuna görə onu Amsar (Əmsar) adlandırmışlar.
NGC 2640
NGC 2640, Yeni Baş Kataloqda qeydə alınmış qalaktikadır. Göy üzündə Kil bürcü istiqamətində yerləşir. E/SB0 tipli. tərəfindən ildə 47.5 sm (18.7 düymə) ölçülü  vasitəsilə kəşf edilmişdir.
Heydər Əliyev ili
2023-cü il mayın 10-da Azərbaycan xalqının Ümummilli Lideri, müstəqil Azərbaycan dövlətinin qurucusu, görkəmli siyasi və dövlət xadimi Heydər Əliyevin anadan olmasının 100 ili tamam olur. Bu münasibətlə Azərbaycan Respublikasının Prezidenti İlham Əliyev Azərbaycan Respublikası Konstitusiyasının 109-cu maddəsinin 32-ci bəndini rəhbər tutaraq, Azərbaycan xalqının Ümummilli Lideri Heydər Əliyevin 100 illik yubileyinin dövlət səviyyəsində qeyd olunmasını təmin etmək məqsədilə 2023-cü iln "Heydər Əliyev İli" elan edilsi haqqında (29 sentyabr 2022-ci il) sərəncam imzalamışdır.
Görülən tədbirlər
Mayın 21–22-də Elm və Təhsil Nazirliyi, Azərbaycan Milli Elmlər Akademiyası, Xəzər Rayon Gənclər İdman İdarəsinin birgə təşkilatçılığı ilə Dendrologiya İnstitutunda "Gəncliyimiz gələcəyimizdir" adlı foto və əl işlərindən ibarət rəsm yaradıcılıq müsabiqəsi keçiriləcək. Müsabiqə ölkə başçısı Azərbaycan Respublikası Prezidentinin 2022-ci il 29 sentyabr Sərəncamına uyğun olaraq "Heydər Əliyev İli" çərçivəsində və Azərbaycan Respublikası Nazirlər Kabinetinn 2023-cü il 7 fevral tarixində təsdiq edilmiş "Şuşa şəhərinin 2023-cü ili üçün türk dünyasının mədəniyyət paytaxtı" elan edilməsi ilə bağlı Tədbirlər Planı" əsasında baş baş tutacaqdır.
Mədəniyyət Nazirliyi "Heydər Əliyev ili" çərçivəsində "Mədəniyyətə bağlı ömür" layihəsini həyata keçirir.
5–6 may tarixlərində Mədəniyyət Nazirliyi, Azərbaycan Milli Xalça Muzeyinin təşkilatçılığı, UNESCO üzrə Azərbaycan Respublikasının Milli Komissiyası və Bakı Yunus Əmrə İnstitutunun dəstəyi ilə Azərbaycan Milli Xalça Muzeyində Ulu öndər Heydər Əliyevin 100 illik yubileyinə həsr olunmuş "Mədəniyyətlərarası dialoq və etnik özünəməxsusluq" adlı beynəlxalq elmi konfrans keçirilib.
Cəfər Cabbarlı adına Azərbaycan Dövlət Teatr Muzeyi "Heydər Əliyev İli" çərçivəsində "Heydər Əliyev və Azərbaycan" adlı layihəyə start verib. Layihə çərçivəsində "Çağdaş Azərbaycan gəncliyi üçün Heydər Əliyev fenomeni" mövzusunda dəyirmi masa keçirilib. Dəyirmi masa Ulu Öndərin zəngin və çoxşaxəli irsinin gənclər və yeniyetmələr arasında təbliği, habelə onlara vətənpərvərlik vətəndaşlıq tərbiyəsinin aşılanması ruhunda baş tutub.
Mədəniyyət Nazirliyi, Elm və Təhsil Nazirliyi, Heydər Əliyev Mərkəzinin birgə təşkilatçılığı ilə Azərbaycan xalqının ümummilli lideri Heydər Əliyevin 100 illik yubileyinə həsr edilən Birinci Uşaq İncəsənət Festivalı keçiriləcək. Festivalın keçirilməsində əsas məqsəd ulu öndər Heydər Əliyevin mədəniyyətə və gənclərə qayğısını rəhbər tutaraq, mədəniyyət sahəsində inkişafın təmin edilməsi, uşaqların vətənpərvərlik ruhunda, mədəniyyətə, incəsənətə, adət-ənənələrimizə bağlı tərbiyə olunmasıdır.
Azərbaycan Respublikasının Nazirlər Kabinetinin Şuşa şəhərinin 2023-cü il üçün "Türk dünyasının mədəniyyət paytaxtı" elan edilməsi ilə bağlı Tədbirlər Planında Heydər Əliyevin 100 illik yubileyinə həsr olunmuş I Türk Dünyası Mədəniyyət Forumu keçirilməsi barədə qərar yer alıb.
Azərbaycan Respublikası Prezidenti İlham Əliyev Azərbaycan xalqının Ümummilli Lideri Heydər Əliyevin 100 illik yubileyi münasibətilə məhkum edilmiş bir sıra şəxslərin əfv olunması haqqında 08 may 2023 tarixli sərəncam izalamışdır. Sərəncama əsasən 801 məhkum əfv olunub, onlardan 463 şəxs azadlıqdan məhrumetmə cəzasından, 220 şəxs azadlıqdan məhrumetmə cəzasının çəkilməmiş hissəsinin yarısından, 118 nəfər azadlıqdan məhrumetmə ilə bağlı olmayan digər cəzalardan (azadlığın məhdudlaşdırılması, islah işləri, cərimə cəzaları və cəzaya şərti məhkum edilmiş şəxslər) azad edilib.
H. Əliyevin 100 illik yubileyi münasibətilə Azərbaycan Mərkəzi Bankı ölkəmizin tarixində ilk dəfə olaraq yüksək əyarlı Azərbaycan qızılından hazırlanmış investisiya məqsədli pul nişanlarının 10 may 2023-cü il tarixindən etibarən tədavülə buraxılmasını elan edir. Eyni zamanda, ənənəmizə sadiq qalaraq Ulu Öndərin anadan olmasının 100 illik tarixinin əbədiləşdirilməsi məqsədilə yubiley pul nişanlarını da tədavülə buraxırıq. Bu pul nişanları xüsusi dövlət tədbirləri üçün nəzərdə tutulub.
AMEA-nın tədbirlər planı
AMEA-nın respublika miqyaslı tədbirləri sırasında "Heydər Əliyev və azərbaycançılıq konsepsiyası", "Heydər Əliyev və Azərbaycanın neft strategiyası", eləcə də Heydər Əliyevin və Türkiyə Cümhuriyyətinin 100 illik yubileylərinə həsr edilmiş "Bir millət – iki dövlət" mövzusunda elmi konfransların keçirilməsi, "Ümummilli Lider Heydər Əliyev və Azərbaycan Milli Elmlər Akademiyası" sənədli filminin hazırlanması nəzərdə tutulub.
Bunlardan əlavə il ərzində "Qırmızı kitab"ın Heydər Əliyevin 100 illik yubileyinə həsr edilmiş III nəşrinin, "Ümummilli Lider Heydər Əliyev və Azərbaycan Milli Elmlər Akademiyası", "Heydər Əliyev: şəxsiyyətin və fəaliyyətin miqyası", "Təsviri sənətdə Heydər Əliyev obrazı" (ingilis dilində), "Heydər Əliyev və İlham Əliyev: sabitlik, qüdrətli dövlət və qələbənin fəlsəfəsi" monoqrafiyalarının, Heydər Əliyevin Azərbaycan ədəbiyyatı ilə bağlı fərman və sərəncamlarından ibarət kitabın, "Azərbaycan alimlərinin Heydər Əliyevlə bağlı xatirələri" kitabının çap olunması və "Heydər Əliyev haqqında görkəmli siyasətçilərin və dövlət xadimlərinin xatirələri" elektron nəşrinin hazırlanması da nəzərdə tutulub.
"Heydər Əliyev Ensiklopediyası"nın nəşri də xüsusi əhəmiyyət daşıyır. Qısa müddətdə "Azərbaycan Milli Ensiklopediyası" Elmi Mərkəzinin əməkdaşlarından ibarət işçi qrup tərəfindən müvafiq sözlük hazırlanaraq təqdim edilib.
"Heydər Əliyev İli" çərçivəsində AMEA-da 30 kitab çap olunub.
Mariana Duarte
Mariana Duarte (d. 5 sentyabr 1996) — Braziliyanı təmsil edən su poloçusu.
Karyerası
Mariana Duarte, Braziliya yığmasının heyətində 2016-cı ildə Braziliyanın Rio-de-Janeyro şəhərinin ev sahibliyində baş tutan XXXI Yay Olimpiya Oyunlarında mübarizə apardı. Yeddinci pillə uğrunda görüşdə Çin yığmasına 5:10 hesabı ilə məğlub olan Braziliya yığması, Rio-de-Janeyro Olimpiadasını 8-ci pillədə başa vurdu.
Mizac
Klassik psixologiyada əxlaqın müxtəlif qarışığının meydana gətirdiyi şəxsiyyət növləri üçün istifadə edilən termin. Qədim və Orta əsrlərdə insanın bioloji, mənəvi və psixoloji funksiyalarına təsir etmək üçün qəbul edilmiş dörd maye maddə. Temperament; fərdin diqqətində, duyğularında və davranışında emosional reaktivliyin səviyyəsi, fərdi fərqlər kimi müəyyən edilir.Temperament davranışın məzmunu ilə deyil, üslubu ilə müəyyən edilir. Başqa sözlə, fərdlərin bir vəziyyətdə nə etdiklərini deyil, bu vəziyyətə necə reaksiya verməsidir. Mizac bioloji əsaslı fərdidir.Fərdi digərlərindən ayıran fərqlərə işarə etsə də, aid olduğu fərd üçün nisbətən qalıcı və dəyişməz bir xüsusiyyətə malikdir.Mizacın nə qədəri irsi xüsusiyyətlərə, nə qədəri isə təcrübələrə bağlıdır. Nəticə etibarı ilə Mizac hər bir fərddə müşahidə oluna bilən və çox fərqli xüsusiyyət və ya əlamətlər toplusundan ibarət olan, onun dünya ilə qurduğu qarşılıqlı əlaqəyə təsir edən fitri xususiyyətidir. Goldsmith və başqaları (1987) müəyyən etdilər ki, temperament nisbətən sabit olsa da, ətraf mühitin təsirindən təsirlənir və dəyişməsindən asılı olaraq dəyişə bilir.
Bernqard Petri
Bernqard Eduardoviç Petri (17 sentyabr 1884-25 noyabr 1937)—sovet etnoqrafı və antrapoloqu.
Həyatı
Bernqard Eduardoviç Petri 17 sentyabr 1884-cü ildə Berndə anadan olmuşdu. Uşaqlığı İtaliyada keçmişdi. Gimnaziyanı və universiteti Sankt-Peterburqda bitirmişdi. Onun hamisi və ustadı akademik Vasili Radlov idi. Universiteti tamamlayandan sonra Rusiya elmlər Akademiyasının antropologiya və etnoqrafiya muzeyində ştatdankənar əməkdaş, sonra kiçik etnoqraf vəzifələrində çalışmışdı. Avstraliya və Okeaniya şöbəsinə başçılıq etmişdi.
Bernqard Petri 1912, 1913 və 1916-cı illərdə Pribaykala antropo-arxeoloji ekspedisiyada iştirak etmişdi.
Bernqard Petri 1918-ci ildən İrkutsk Universitetinin dosenti, sonra professoru vəzifəsində çalışmışdı.
Onun diyarşünaslıq dərnəyinə gələcək akademik A. P. Okladnikov (1908—1981) və tarix elmləri doktoru M. M. Gerasimov (1907—1970) tez-tez baş çəkirdilər. Etnoqraf-alim Rusiya coğrafiya cəmiyyətinin Şərqi Sibir bölməsinin işlərində iştirak edirdi.
Bernqard Petri azsaylı yerli xalqların yanına ekspedisiya təşkil etmişdi. 1925-ci ildə tofolarları, 1926, 1928, 1929-cu illərdə oka soyotlarını, 1930-cu ildə tutura-oçeul evenklərini, vitim-olekmin evenklərini tədqiq etmişdi. 1934-cü ildə Anqara çayı ətrafını arxeoloji cəhətdən nəzərdən keçirmişdi. 1936-cı ildə isə Kuda çayı boyunca kəşfiyyat qazıntıları aparmışdı.
Bernqard Petri 1937-ci ildə saxta ittihamlarla tutuldu. 25 noyabr 1937-ci ildə güllələndi.
Azərbaycan Şəhid Mədani Universiteti
Azərbaycan Şəhid Mədəni Universiteti - Şərqi Azərbaycan ostanının Təbriz şəhərində yerləşən universitet. 1987-ci ildə yaradılmış bu universitet daha çox sadəcə Azərbaycan Universiteti adlandırılır.
Bakalavr və magistr dərəcələrində ümumilikdə 7500 nəfər tələbə təhsil alır. Universitetdə əsasən mühəndislik, təməl elm sahələri, ədəbiyyat və teologiya tədris edilir.
"Research Gate"nin son reytinq cədvəlində görə 1716,47 bal toplamışdır.
Tarixi
Bu universitet 1987-ci ildə Tehran Tərbiyət Müəllim Universitetinin Təbrizdəki filialı kimi yaradılmışdı. Bu Tehrandakı pedoqoji universitetin Təbrizdə filialını yaratmaqda məqsəd İran İslam Respublikasının təhsil siyasətinin lisey və texniki məktəblərə tədbiqinə yardım etmək olmuşdur.
1988-ci ildə universitet Təbriz Tərbiyət Müəllim Universiteti adı altında müstəqil universitet oldu. Bir müddət sonra universitetin adı Azərbaycan Tərbiyət Müəllim Universiteti olaraq dəyişdirildi. 2012-ci ildə İranın təhsil siyasətinin dəyişməsi nəticəsində universitetin təhsil təyinatı da dəyişdirildi və o, ümumi təhsil verən universitetə çevrildi. Bundan sonra universitetin adı Azərbaycan Şəhid Mədani Universiteti olaraq dəyişdirildi. Şəhid Mədani Azərşəhrdən (Tufarqan) olan din xadimidir və İran İslam İnqilabı zamanı öldürülmüşdür.
Hal-hazırda universitet inkişaf etməkdədir və universitet rəhbərliyinin planlarına əsasən bu universitet yaxın müddət ərzində İranın ən yaxşı təhsil və araşdırma mərkəzlərindən birinə çevrilməlidir.
Azərbaycan Şəhid Mədani Universiteti Şimal-qərbi İranda ən yaxşı universitetlərdən biri hesab edilir.
Kampuslar
Əsas kampus Təbriz kənarında, Təbriz-Marağa yolunda, Azərşəhr və Mamağan yaxınlığında, Təbrizdən 35 km məsafədə yerləşir. Adminstrativ hissə, fakültələr, tələbə yataqxanalarının əksəriyyəti, labaratoriyalar, emalatxanalar və amfiteatrlar əsas kampusda yerləşir. Əsas kampus həmçinin, qatar stansiyasına, 3 restorana, çörəkçiyə, sağlamlıq mərkəzinə və ticarət mərkəzinə malikdir.
Təbriz kampusu Təbriz yaxınlığındakı Dampezeşki adlanan yerdə yerləşir. 2013-cü ildə yaradılan bu kampusda əsasən bakalavr pilləsindən yuxarı pillələrdə təhsil alan elm adamları fəaliyyət göstərirlər. Bu kampusda magistr səviyyəsində tədris edilən sahələr: Doktorantura səviyyəsində tədris edilən sahələr:
Təbriz kampusunda həmçinin Virtual və distant təhsil mərkəzi də fəaliyyət göstərir. Universitetin yay və qısa kursları da bu kampusda tədris edilir.
Tələbə cəmiyyətləri
Universitetin akademik, idman və digər sahələrdə fəaliyyət göstərən tələbə assosiasiyası və cəmiyyətləri vardır:
Beynəlxalq əlaqələr
Azərbaycan Şəhid Mədani Universitetinin Orta Şərqdə, Avropada və Asiyada bir çox universitet və inistitutlarla əməkdaşlıq və mübadilə proqramları vardır. Onlardan bəziləri bunlardır:
Nəqliyyat
Tehran-Təbriz dəmiryolu xəttinin universitet ərazisindən keçməsinə görə Azərbaycan Şəhid Mədani Universiteti İranda  özünün dəmiryolu stansiyası olan yeganə universitetdir. Həmçinin universitetə məxsus olan tramvay hər iş günündə 4 dəfə Təbriz və universitet arasında gediş-gəliş edir. 2016-cı ilin aprel ayında bu tramvaya yeni vaqonlar da qoşulmuşdur.
Bioloji proqres
Bioloji proqres — taksonun tarixi inkişafında arealını genişləndirib sayını artırması üçün yeni-yeni uyğunlaşmalar qazanması.
Bioloji proqres
Üzvi aləmdə növlər fərdlərin miqdarına və yaşama arealına görə bir-birindən fərqlənir. Ümumiyyətlə, ibtidai orqanizmlərin müəyyən yaşayış yerində miqdarı ali orqanizmlərə nisbətən çox olur. "Yüksək" mütəşəkkil varlıqlar, daha təkmilləşmiş uyğunlaşmalara malik olduqlarından, öz tərəqqisini fərdlərin miqdarını artırmaq yolu ilə deyil, ayrıca götürülmüş fərdlərin həyat qabiliyyətinin yüksəlməsi ilə təmin edir. Lakin bu xüsusiyyət ancaq böyük qruplardan olan orqanizmləri müqayisə etdikdə aydın görünür. Konkret bir növün yaşamaq uğrunda mübarizədə nailiyyəti isə hər şeydən əvvəl populyasiyada fərdlərin miqdarının və onun populyasiyalarınınmiqdarının artması, eləcə də növün arealının genişlənməsindən asılıdır.
Bioloji proqres orqanizmlərin mütəşəkkilliyinin həm mürəkkəbləşməsi, həm də sadələşməsi yolu ilə baş verir. Məsələn, sahibin daxilində özünəməxsus şəraitdə yaşayan orqanizmlərin əksər orqanlar sistemi faydasız olur. Bu zaman orqanizmlərdə aktiv fəaliyyət göstərməyən orqanlar reduksiya olunur, lakin sormaclar, qarmaqlar, cinsiyyət sistemi kimi orqanlar isə yaxşı inkişaf edir. Mütəşəkkilliyin belə sadələşməsi növün fərdlərinin miqdarının artmasına və onun ekoloji tərəqqəsinə səbəb olur.
Fəsilə və dəstələr daxilində bioloji proqresin kriterisi fərdlərin miqdarı deyil, müxtəlif cinslərdə növlərin miqdarı və ya müxtəlif fəsilələrdə cinslərin miqdarı istifadə oluna bilər. Ayrı-ayrı dəstələr daxilində fəsilələrin miqdarı və ayrı-ayrı fəsilələr daxilində cinslərin miqdarı eyni olmur. Eləcə də cinslərdə növlərin miqdarı dəyişilir. Daha çox qrupları olan taksonlar bioloji proqressiv hesab olunur. Bu zaman qrupun müvəffəqiyyəti onun quruluşunun və ya orqanların sadələşməsi yolu ilə də baş verə bilər. Buna görə də həm ibtidai canlılar və həm də mürəkkəb ali canlı qrupları bioloji proqresdə ola bilər.
Ciyər axşamı
Ciyər axşamı Azərbaycan toylarının təşkili ilə bağlı həyata keçirilən mərasimlərdən biridir — bu zəhmətkeş insanların yardımlaşma mərasimi və toyda çəkdikləri əziyyətin bəhrəsini gördükləri məclisdir. Ciyər axşamı toplum olaraq yardımlaşmağın da ən gözəl nümunələrindən biridir.
Ciyər axşamına əsasən rayonlarıda daha çox rast gəlinir, xüsusilə də kənd yerlərində bu məclis geniş yayılıb. Şəhər toylarında isə bu ənənəyə son dövrlərdə çox nadir hallarda rast gəlinir.
Ciyər axşamının iştirakçıları məhdud sayda, ilk növbədə də toy üçün heyvan kəsimində iştirak edən şəxlərdən və bəyin ən yaxın qohum və qonşularından, sağdışı, solduşu olan dostlarından ibarət olur.
Toy üçün ət tədarükü görüldükdən sonra toy mağarının qurulmasında zəhmət çəkənlər üçün, heyvanların kəsilməsində, ətin doğranmasında iştirak edənlər üçün kəsilən heyvanın toyda istifadə olunmayacaq ciyər-içalat hissələrindən, bəzən ətindən də yemək bişirilir. Ciyər axşamında həm də toyun ssenarisi və toyla bağlı digər məsələlər də müzakirə olunur. Mövcud problemlərin və yarana biləcək problemlərin aradan qaldırılması üçün məsləhətləşmələr aparılır.
Toyda veriləcək içkilər də ciyər axşamında yoxlanılaraq, dadına baxılır.
Toy üçün hazırlanmış ətin saxlanılma şəraitindən asılı olaraq, ciyər axşamı səhərə qədər də davam edə bilər. Bu zaman əsas məsul şəxslər ciyər axşamında iştirak edən cavanlar olur. Onlar gecə səhərə qədər domino, nərd, kart və ya başqa oyunlar oynayaraq başlarını qatırlar. Bu da toy ətinin toy üçün qurulmuş mağarda saxlanıldığı halda olur. Çünki gecə vaxtı mağardakı əti itdən-pişikdən, kəndin ətrafında olan vəhşi heyvanlardan qorumaq lazım gəlir ki, bu da cavanların həmin ərazidə səhərə qədər oyaq qalmalarını zəruri edir. Kəsilmiş heyvanların baş-ayağından gecə səhərə qədər bişirilmiş xaş ilə sübh tezdən onlara qonaqlıq verilir. Bu kəllə-paça süfrəsində həmin cavanlarla yanaşı ciyər axşamının digər iştirakçıları da istəsələr iştirak edə bilərlər.
Xavi Simons
Xavi Quentin Shay Simons — Erediviziya klubu PSV və Hollandiya millisində yarımmüdafiəçi və ya hücumameyilli yarımmüdafiəçi kimi çıxış edən Hollandiyalı peşəkar futbolçudur.
Gənclik karyerası
Simons 2010-cu ildə Thader -dən Barselonanın akademiyasına qoşulub, və tez bir zamanda İspan klubunun ən yüksək reytinqli gənc oyunçularından birinə çevrildi, İngiltərənin Çelsi klubu, eləcə də İspaniya nəhəngi Real Madrid gənc yaşda onunla müqavilə imzalamağa çalışdı.
Paris Sen-Jermen
2019-cu ilin iyul ayında Simons Barselona ilə yeni müqavilə bağlaya bilmədiyi üçün Fransanın Paris Sen-Jermen komandasına keçdi.
PSV
28 iyun 2022-ci ildə Simons Erediviziya klubu PSV ilə 5 illik müqavilə imzaladı. Əvvəlcə onun PSJ ilə müqaviləsini uzadacağı və PSV-yə icarə əsasında qoşulacağı gözlənilsə də, PSV onu transfer etmək istəyəndə vəziyyət dəyişdi. Simons, iyulun 30-da Johan Cruyff Shield- də rəqib Ayaks üzərində 5-3 hesabı ilə qalib gəldikləri matçda klubdakı debütündə qol vurdu. Avqustun 7-də, Erediviziya'nın mövsümdə açılış oyununda Simons, liqaya yeni yüksələn Emmen üzərində 4-1 hesablı qalib gəldikləri matçda hesabı açan Yohan Bakayokoya assist etdi.
Həyatı
Amsterdamda anadan olan Simons hollandiyalı keçmiş futbolçu Regillio Simonsun oğludur. Simons ata tərəfindən Surinam əsillidir. Onun da futbol oynayan böyük qardaşı Faustino (1996-cı il təvəllüdlü) ilə doğum tarixləri eyni gündədir. 2020-ci ilin mart ayında Simons Goal -ın tərtib etdiyi "NxGn 2020" siyahısında dünya futbolunun 50 ən yaxşı futbolçusu arasında olub. O, oktyabr ayında The Guardian -ın "Next Generation 2020" filminə də daxil edilib. Simonsun Instagram sosial şəbəkəsindəki hesabı 4 milyondan çox izləyiciyə sahibdi. Onun həmçinin idman malları istehsalçısı olan Adidas ilə sponsorluq müqaviləsi var.
Bioloji reqres
Bioloji reqres — taksonun fərdlərinin miqdarca azalması və arealının kiçilməsi, nəhayət sıradan çıxması.
Badamistan (Zəncan)
Badamistan - İranın Zəncan ostanının Zəncan şəhristanı ərazisinə daxil olan kənd.
Əhalisi
2006-cı il məlumatına görə kənddə 97 nəfər yaşayır (21 ailə).
Bulamacı (Zəncan)
Bulamacı - İranın Zəncan ostanının Zəncan şəhristanı ərazisinə daxil olan kənd.
Əhalisi
2006-cı il məlumatına görə kənddə 421 nəfər yaşayır (109 ailə).
Azad Məmmədov (professor)
Azad Məmmədov — İngilis dili və ədəbiyyatı kafedrasının professoru, filologiya elmləri doktoru, Beynəlxalq Multikulturalizm Mərkəzinin direktoru.
Viviana Bahia
Viviana Bahia (d. 14 fevral 1994) — Braziliyanı təmsil edən su poloçusu.
Karyerası
Viviana Bahia, Braziliya yığmasının heyətində 2016-cı ildə Braziliyanın Rio-de-Janeyro şəhərinin ev sahibliyində baş tutan XXXI Yay Olimpiya Oyunlarında mübarizə apardı. Yeddinci pillə uğrunda görüşdə Çin yığmasına 5:10 hesabı ilə məğlub olan Braziliya yığması, Rio-de-Janeyro Olimpiadasını 8-ci pillədə başa vurdu.
NGC 6667
NGC 6667, Yeni Baş Kataloqda qeydə alınmış qalaktikadır. Göy üzündə Əjdaha bürcü istiqamətində yerləşir. SBab/P tipli. tərəfindən ildə  ölçülü  vasitəsilə kəşf edilmişdir.
Çurənab (Zəncan)
Çurənab - İranın Zəncan ostanının Zəncan şəhristanı ərazisinə daxil olan kənd.
Əhalisi
2006-cı il məlumatına görə kənddə 187 nəfər yaşayır (39 ailə).
Bioloji saat
Bioloji saat — orqanizmlərin vaxtı müəyyən etməsini təmin edən fizioloji mexanizmlərin cəmi.
Mahidaşt (arxeoloji abidə)
Mahidaşt — İran və ya İran İslam Respublikası ərazisində Kirmanşah şəhəri yaxınlığında Mərkəzi Zaqrosun dağlıq düzənliklərində yerləşən arxeoloji abidə.
Kesthey
Roma dövründən salınmasına baxmayaraq şəhər haqqında ilkin tarixi məlumatlara 1247-ci ildən rast gəlinir. 1421-ci ildən Kesthey ticarət şəhəri kimi formalaşmağa başladı. Pannoniya Universitetinin Kənd Təsərrüfatı fakültəsi Kesthey şəhərində yerləşir. Macar yazıçısı və Peşt Universitetinin kitabxanaçısı olan Georg Feyer 1766-cı ildə Kesthey şəhərində anadan olmuşdur.
Coğrafiyası
Mərkəzi Avropanın ən böyük göllərindən biri olan Balaton gölünün şimal-qərbində yerləşir. Şəhər şimaldan meşələr və təpələrlə, cənub-şərqdən düzənliklər və göl ilə əhatə olunmuşdur.
Balaton muzeyi
Balaton Muzey Assosiasiyası 1898-ci ildə Sandor Lovassinin dəstəyi ilə yaranmışdır.
Qardaşlaşmış şəhərlər
Kesthey aşağıdakı şəhərlər ilə qardaşlaşmışdır:
Hafiz Hüseyn Kərbəlayi
Hafiz Hüseyn Kərbəlayi Təbrizi və ya sadəcə ibn Kərbəlayi — İran və Azərbaycan mistiki, alimi, xəttatı və tarixçisi. İranın Azərbaycan vilayətində yaşamışdır. Əsasən "Ruzat əl-Cənnət və Cənnət əl-canan" əsərinə görə tanınır. O, Hafiz 1529-cu ildə Dəməşqdə vəfat etmiş və Mərcəddəhdədə Şeyx Əbu Şamenin qəbri yanında dəfn edilmişdir.
Hiperoartiyalar
—  aləminin  tipinə aid heyvan sinfi.
Bu sinfin ən çox yayılmış tipik nümayəndəsi çay ilanbalığıdır (Lampetra fluviatilis). Qida sənayesində onlardan istifadə edirlər. İlanbalıqlarında çənələrin və ətrafların olmaması onların aşağı pilləli onurğalılara aid olduğunu göstərir. Müasir dəyirmiağızlılar çənəsizlər adlanan qədim onurğalı heyvanlardan əmələ gəlmişdir. Onların bədənləri ilanabənzər çılpaq formada və seliklə örtülü, ağız hissəsi çənəsiz və qıfvarı formada olur.
Azərbaycanda yayılması
Azərbaycanda yalnız 1 növə - Xəzər ilanbalığına (Caspiomyzon wagneri) Yalamadan Astarayadək ərazi sularında rast gəlinir. Xəzər ilanbalığı keçici növ olub, dənizdə yaşayır və yalnız çoxalma dövrü çaylara daxil olur. Xəzər endemi olan bu növün sayı XX əsrin ikinci yarısından kəskin azaldığından "Azərbaycanın Qırmızı Kitabı"nın birinci nəşrinə daxil edilmişdi. Əsas səbəb su elektrik stansiyalarının və bəndlərin inşası nəticəsində onların biotoplarının kəskin azalması idi. Lakin növün yüksək məhsuldarlığı (14-40 min kürü) və yeni mühitə yaxşı uyğunlaşmaq qabiliyyəti nəticəsində onun sayı bərpa olunmuşdur.
Sonuncu respublika
Sonuncu respublika - Bütün dünyada Viktor Suvorov kimi tanınan keçmiş SSRİ təhlükəsizlik xidməti polkovniki Vladimir Rezunun müəllifi olduğu kitab.
Haqqında
Kitab keçmiş SSRİ təhlükəsizlik xidmati polkovniki Vladimir Rezinin sovet rejiminin eybəcərliklərindən qaçaraq 1978-ci ildə Böyük Britaniyaya sığınmasından sonra qələmə alınmışdır. Kitabda əsasən Sovet İttifaqının İkinci Dünya müharibəsində uduzması, döyüşçülərin əsassız qırğına verilməsi və digər hallar böyük ustalıqla təsvir və ifşa edilmişdir.
Bioloji sistemlər
Bioloji sistemlər — canlı sistemlərin quruluş prinsiplərinə görə təkmilləşmə səviyyəsi: molekul, hüceyrə, toxuma, orqan, orqanizm, populyasiya, növ, biosenoz, ekosistem, biosfer.
NGC 5644
NGC 5644 - Yeni Baş Kataloqda qeydə alınmış qalaktika. Göy üzündə Çoban bürcü istiqamətində yerləşir. S0 tipli. tərəfindən ildə 80.01 sm (31.5 düymə) ölçülü  vasitəsilə kəşf edilmişdir.
Lusianna Barronsas
Lusianna Barronsas (d. 1 aprel 1988) — Braziliyanı təmsil edən su poloçusu.
Karyerası
Lusianna Barronsas, Braziliya yığmasının heyətində 2016-cı ildə Braziliyanın Rio-de-Janeyro şəhərinin ev sahibliyində baş tutan XXXI Yay Olimpiya Oyunlarında mübarizə apardı. Yeddinci pillə uğrunda görüşdə Çin yığmasına 5:10 hesabı ilə məğlub olan Braziliya yığması, Rio-de-Janeyro Olimpiadasını 8-ci pillədə başa vurdu.
Bioloji sədd
Bioloji sədd — orqanizmlərin bir-birinin yayılmasına mane olması.
Bioloji təmizləmə
Bioloji təmizləmə — çirklənmiş ətraf mühitin canlı orqanizmlərin köməyi ilə təmizlənməsi.
Leksikoqrafiya
Leksikoqrafiya, lüğətçilik yaxud lüğətşünaslıq  — leksikaları öyrənən elm. İki ayrı akademik disiplinə bölünmüşdür. Leksikoqrafiya lüğət yaradıcılığı sənətidir.
Mustafa Nəcati Səpətçioğlu
Mustafa Nəcati Səpətçioğlu — türk tarixi roman yazıçısı.
Həyatı
Mustafa Nəcati Səpətçioğlu 1930-cu ildə Tokat Ziledə anadan olmuşdur. İlk və orta təhsilini Zilədə almışdır. 1951-ci ildə İstanbul Haydar Paşa liseyini bitirir. 1957-ci ildə İstanbul Universitetinin Ədəbiyyat fakültəsinin Türk dili və ədəbiyyatı bölməsini bitirmişdir. Elə həmin il ədəbiyyat müəllimi Neriman Müəzzəm Gürşenlə ailə həyatı qurur. Ali təhsil aldığı müddətdə ərəb və fars filologiyası dərslərinə də qatılır. Yazıçı təhsilini tamamlayıb hərbi xidmətə yollanır.1959-cu ildə İstanbul Adalar Bələdiyyəsində məmur olaraq işə başlayan Səpətçioğlu müxtəlif yerlərdə məmur olaraq işləmişdir. 1968-ci ildə İstanbul Milli Təhsil nazirliyində işə başlayan yazıçı 1976-cı ilə qədər burada Mudir köməkçisi vəzifəsini icra edir. MM. N. Səpətçioğlu 2006-cı il iyulun 8-də vəfat etmiş və Karacaahmet qəbiristanlığında dəfn edilmişdir.
Yaradıcılığı
İlk hekayələri Sivasda "Hakikat" qəzetində dərc olunub (1948). Sonrakı hekayələri İstanbul, Yol, Türk Yurdu, Türk Dili (1955–59). Türk ədəbiyyatı dərgilərində çap olunmuşdur. İlk romanlarında Malazgirdə qədər türk tarixindən bəhs etmiş, sonrakı romanlarında isə Türkiyədəki ictimai-siyasi dəyişikliklərdən və onun nəticələrindən bəhs etmişdir. Yazıçı "Dünkü Türkiye" silsiləsinə daxil olan əsərlərində Səlcuq və Osmanlı dövlətinin yaranma tarixindən bəhs edən tarixi romanlar yazmışdır.
NGC 660
NGC 660, Yeni Baş Kataloqda qeydə alınmış qalaktikadır. Göy üzündə Balıqlar bürcü istiqamətində yerləşir. SBa/PRG tipli. tərəfindən ildə 47.5 sm (18.7 inç) ölçülü  vasitəsilə kəşf edilmişdir.
Ailə psixologiyası
Ailə psixologiyası— Bəşər cəmiyyətinin böyük sosial kəşflərindən və təsisatlarından biri olan ailə insanlar arasındakı qarşılıqlı münasibətləri əks etdirən mənəvi-psixoloji və sosial birliyin spesifik formasıdır. Sosial sistem kimi ailənin sbaitliyi cəmiyyətdə onun yalnız spesifik instutsional funksiyasını yerinə yetirməsi ilə yanaşı, həm də özünün daxili psixoloji iqlimindən, mənəvi dəyərlərdən, emosiyalardan, iqtisadi maraq və s. kimi digər amillərdən də asılıdır.
Ailə psixologiyasının predmeti və vəzifələri
Elmlər bir-birindən obyektinə görə yox, predmetinə (mövzusuna) görə fərqlənirlər. Elmin obyekti dedikdə, onun tədqiq etdiyi real gerçəklik nəzərdə tutulur. Bu baxımdan insanları və heyvanları öyrənən bütün elmlərin obyekti eynidir. Elmin predmeti dedikdə, onun öz obyektindən ayırd etdiyi, seçdiyi cəhətlərə hansı baxımdan, hansı nəzəri və ya praktik aspektdə yanaşması nəzərdə tutulur.
Məlumdur ki, ailə sferası – insanın şəxsiyyət kimi formalaşması və psixi inkişafını müəyyən edən güclü mənbədir. Ailə psixologiyasının tətbiq edilməsi aktuallığı ailənin həyat fəaliyyətinin optimallaşdırılması, nikah və valideyn-övlad münasibətlərinin effektivliliyinin artması, ailədə uşaqların tərbiyəsi problemlərinin həlli və s. ilə əlaqədardır. Ailə psixologiyasının predmetiniailənin şəxsiyyətlərarası qarşılıqlı təsir sistemi kimi strukturu və funksiyalarının öyrənilməsinə spesifik psixoloji yanaşma, onun inkişafının əsas qanunauyğunluqları və dinamikası, ailə mühitində şəxsiyyətin inkişafı təşkil edir. Ailə 1960-1970-ci illərdən başlayaraq psixoloqların və digər elm sahələrinin mütəxəssislərinin tədqiqat predmetinə çevrilmişdir. Ailə psixologiyasının vəzifələrinə aiddirlər:
Ailə psiхоlоgiyаnın müаsir еlmlər sistеmində yеri və bаşqа еlmlərlə əlаqəsi
Bir sıra müasir elmlər cəmiyyətin inkişafı gedişində insan münasibətlərinin xarakteri haqqında geniş və etibarlı informasiya təqdim edir. Bu məlumatlar ailə sosiologiyası, ailə pedaqogikası, ailə psixologiyası, habelə, iqtisadiyyat, tibb, hüquq, fəlsəfə, etnoqrafıya və s. kimi elmlərdə öz əksini tapmışdır.Ailə psixologiyası psixologiya elminin ailə və nikah problemlərini öyrənən fənlərarası istiqamətlərindən biri olub, sosioloji, iqtisadi, etnoqrafik, tarixi, hüquqi, pedaqoji, demoqrafik və s. tədqiqatlara əsaslanır.Ailə fəlsəfə, sosiologiya, etnoqrafiya, antropologiya, psixologiya, pedaqogika və s. elm sahələrində müxtəlif aspektdən tədqiq edilir.
Ailənin spesifik mərhələləri.
Ailənin spesifik sosial-psixoloji sistem kimi tədqiqi bir neçə mərhələyə ayrılır:
Birinci mərhələ
Antik dövrdən XIX əsrin ortalarına qədər olan dövrü əhatə edir. Q. Kriatensen bu mərhələni “sosial darvinizm mərhələsi” adlandırmışdır. Bu dövrdə ailənin əsas forması monoqram ailə hesab olunur, ailə cəmiyyətin çox kiçik, miniatür nümunəsi, cəmiyyətin özü isə genşlənməkdə olan ailə kimi nəzərədən keçirilirdi. Bu mərhələdə ailə haqqında təsəvvürlərdə sırf nəzəri konsepsiyalar üstünlük təşkil edirdi.
İkinci mərhələ
XIX əsrin ortaları-XX əsrin əvvəli antorpoloqlar və etnoqraflar ailəni aktiv surıtdı öyrənməyə başlamışdılar. Bu mərhələdə onlar çöl tədqiqatlarından və ibtidai cəmiyyətlər üzərində aparılmış müşahidələrdən alınmış geniş empirik materiallara və müqayisəli-tarixi təhlilin nıticələrinə əsaslandırdılar. Qohumluğun müxtəlif sistemlərinin öyrənilməsi patriarxatla matriarxatın nisbəti barədə nəzəri diskussiya ilə nəticələndi. Ailənin tarixinin və matriarxat problemlərinin öyrənilməsinin əsasını isveçrəli tarixçi İ.Y. Bahovfen (1815-1887) qoymuşdur. Onun fikrinə görə cinslər arasında poliam münasibətlər monoqram nikahdan əvvəl mövcud olmuşdur. Sosioloq C. Mak- Lenan hesab edirdi ki, ailə öz inkişafında üç pillədən keçmişdir: promiskuitetdən (cinslər arasında heç bir şeylə məhdudlaşmayan münasibətlərdən) analıq hüququndan və onun vasitəsi ilə atalıq hüququna doğru. C. Mak- Lenan və başqaları tədqiqatlar nəticəsində belə bir qənaətə gəlmişlər ki, ailə institutu donuq törəmə deyil,təkamül prosesində uzun inkişaf yolu keçmiş və indi də inkişaf edən sosial sistemdir. C. Mak- Lenan həmçinin elmə endoqamiya və ekzoqamiya anlayışları kimi fundomental anlayışları daxil etmişdir.
Üçüncü mərhələ
XX əsrin əvvəllərindən ortalarına qədər davam etmişdir. Krestensen bunu “spontan elmi mərhələ” adlandırmışdır. Bu mərhələdə elmdə nikah münasibətlərinin pillələri, formaları, tipləri haqqında emprik məlumatlar toplanmış, bir çox sosioloqların səyləri sosial mühəndislik və ailə münaqişlərinin həllinə kömək göstərilməsi üzərində cəmlənmişdir.
Şərəfəddin Harun Cüveyni
Şərəfəddin Harun Cüveyni Cüveyni ailəsindən olan İran dövlət xadimi və şairi. O, Şəmsəddin Cuveyninin oğlu olmuşdur. O, 1286-cı ilin iyul-avqust aylarında tarixçi və coğrafiyaşünas Həmdullah Mustovfinin qohumu Fəxrəddin Mustovfi tərəfindən böhtana görə edam edilmişdir.
Ailə psixologiyası
Dördüncü mərhələ
XX əsrin ortalarından indiyə qədər davam edən dövürdür ki, Krestensenə görə bu mərhələ “mənlik şüuru mərhələsi” kimi xarkaterizə olunur. Bu mərhələ üçün sosiologiyası və psixologiyası nəzəriyyəsinin planauyğun qaydada yaradılması və kollektiv emprik tədqiqatların aparılması səviyyəsidir. 1980-ci illərin əvvəllərindən ailənin həyat tərzinə, ər-arvadın emosional münasibətlərinə, münaqişələrə, vəzifələrin bölgüsünə, hakimiyyət və nüfuz münasibətlərinə, ailəyə dövlət köməyinə, nəzəri və metodik problemlərə, gənc ailələrə, uğursuz ailələrdə uşaqların tərbiyəsinə, seksual və nikahaqədərki davranış məsələlərinə daha artıq diqqət yetirildi. Azərbaycanda ailə problemlərinin sosial- psixoloji və pedaqoji aspektdən araşdırılması sahəsində sistemli tədqiqatlara XX əsrin 70-ci illərindən başlamışdır. Bu sahədə diqqətəlayiq tədqiqatların müəllifi professor Ə. Əlizadənin xidmətləri xüsusi qeyd edilməlidir.
Ailə psixologiyasının tədqiqat metodları
Şəxsiyyətin ailə sistemində öyrənilməsi vəzifələrini təmin etmək üçün ailə psixologiyası bir sıra spesifik tədqiqat metodlarına istinad edir. Bunların sırasında psixologiya elminin ənənəvi metodları hesab edilən müşahidə və eksperiment kimi emprik metodların müstəsna rolu vardır.Bundan başqa ailənin öyrənilməsi üçün söhbət-müsahibə, “ana gündəlikləri”, “əkizlər”, müayinə edilənlərə aid sənədlərin və onların fəaliyyət məhsullarının təhlili, bioqrafik (şəxsiyyətin həyat yolu haqqında məlumatların toplanması və onların təhlili), erkən uşaqlıq xatirələrinin təhlili, uşaqların və yaşlıların əl işləri, ailə üzvlərinin xatirələri, yazılı qeydləri və gündəlikləri başlıca metodlar hesab edilir.Ailənin psixoloji baxımdan öyrənilməsi bu və ya digər metod çərçivəsində bir sıra diaqnostik metodlara istinad edilməsini tələb edir.Bu səbəbdən və tədqiqat qarşısında duran diaqnostik vəzifələrdən asılı olaraq bir sıra standartlaşdırılmış və standartlaşdırılmamış metodikalardan istifadə edilir. Tədqiqat prosesində psixodiaqnostik məqsədlə bir sıra məlum metodikalardan (psixi inkişafda geridə qalan uşaqlann ailədə şəxsiyyətlərarası münasibətləri) istifadə oluna bilər. Ümumi psixologiyada olduğu kimi, ailə psixologiyasında da ən geniş yayılmıış emprik metodlardan biri müşahidədir.Müşahidə daha qədim psixodiaqnostik metodlardan biridir. Müşahidə insanlar arasında qarşılıqlı təsirin müxtəlif aspektləri haqqında obyektiv məlumat əldə etmək üçün tətbiq olunan uzunmüddətli prosesdir. Onun nəticələri o halda qəbul edilir ki, onlar psixoloq tərəfındən dəfələrlə qeydə alına bilsin, fərdi və ya tipik hal kimi qiymətləndirilməyə əsas vermiş olsun.Müşahidənin başlıca üstünlüyü qaydaların standartlaşdırılmadan tətbiqi və sınanılan şəxsin bu metodun tətbiqinə razılğının və zərurətin olmasıdır. Müşahidə metodu vasitəsilə psixoloq ailə şəraitində adamların davranışını izləyir, müşahidə faktlarını qeydə alır, lakin onların davranışına müdaxilə etmir.
Xarici keçidlər
AİLE PSİKOLOJİSİ NEDİR?
Electronic Arts tərəfindən alınan şirkətlərin siyahısı
thumb|Electronic Arts loqosu right|thumb|220x220px|[[Redvud-Siti, Kaliforniyada yerləşən Electronic Arts baş qərargahı]] Electronic Arts — kompüter oyunları hazırlayan və yayımlayan ABŞ mərkəzli şirkət. 1982-ci ildə əsası qoyulmuşdur. Məhsulları arasında EA Sports ilə birgə hazırlanan idman simulyatorları, həmçinin The Sims və digər oyunlar yer alır.
Electronic Arts, intellektual mülkiyyətini genişləndirmək üçün daim yeni şirkətlər almağa çalışır. İndiyə qədər alınan şirkətlərdən ən böyüklərindən biri də JAMDAT Mobile olmuşdur. EA sədri və baş icraçı direktoru Larri Probst bu böyük alışdan sonra: "Mobil oyunlarda liderlik etməyi qərara aldıq." — deyə çıxış etmişdir. JAMDAT Mobile şirkətinin alınmasından sonra Electronic Arts-ın bir qolu olan EA Mobile yaranmış və hazırlanan məzmunlar telefon və planşet istifadəçilərinə də təqdim edilmişdir. Origin Systems şirkətinin alınmasından sonra bəzi şirkət işçiləri Electronic Arts-ın onlara daha çox imkanlar yaratdığını, lakin bir çox məsələdə onlara güvənmədiyini, səhv etdikləri təqdirdə uzun müddət təlimlərdən keçirildiklərini bildirmişdir. DICE Canada, Origin Systems, EA Chicago və Pandemic Studios da daxil olmaqla, Electronic Arts tərəfindən alınan bütün şirkətlər qısa müddət ərzində fəaliyyətini dayandırmışdır. Oyun bloqqeri Brayan Kreskent, Electronic Arts, aldığı şirkətlərin keyfiyyəti ilə maraqlanmadığını və sadəcə onlara maraqlı olan məhsulu əldə etdikdən sonra, həmin şirkətlərlə əlaqələrini tamamilə kəsdiyini bildirmişdir.
2015-ci ilin fevral ayından etibarən Electronic Arts tərəfindən alınan ən böyük şirkət, 775 milyon ABŞ dolları dəyərində BioWare və Pandemic Studios videooyun istehsalçılarının keçmiş sahibi olan VG Holding olmuşdur. EA tərəfindən alınan 39 şirkətdən 20-si ABŞ-də, 5-i İngiltərədə, 6-sı Mərkəzi Avropada və 8-i isə digər ölkələrdə qurulmuşdur. Bununla yanaşı, alınan şirkətlərin əksəriyyətinin studiyaları artıq sıradan çıxmışdır. Ümumilikdə ABŞ-də 2, digər ölkələrdə isə qurulan 3 şirkət fəaliyyətini dayandırmışdır. 2004-cü ildə Electronic Arts, Fransa mərkəzli Ubisoft şirkətinin səhmlərinin 19,9%-ni alsa da, 2010-cu ildə satmaq məcburiyyətində qalmışdır.
Siyahıda göstərilən bütün alışlar, qarşısında qeyd edilmədiyi təqdirdə, şirkətin bütün qolları üzrə nəzərdə tutulmuşdur. Siyahıda yer alan tarixlər, Electronic Arts və həmin şirkət arasında müqavilənin imzalanma tarixini əks etdirir. Electronic Arts şirkəti ABŞ mərkəzli olduğu üçün bütün alışların qiyməti ABŞ dolları ilə göstərilmişdir. Qiyməti göstərilməyən alışlar isə Electronic Arts tərəfindən açıqlanmamışdır. Şirkət 1992-ci ildən bəri ən böyük 10 alışı üçün təxminən 2.9 milyard ABŞ dolları xərcləmişdir.
Dislokasiya
Dislokasiya — xətti qüsur; Material elmində qüsurlar kristal strukturların atom düzülüşündə bir xətt boyunca görünür.
Dislokasiya nədir
Dislokasiya və ya xətti qüsur; Material elmində qüsurlar kristal strukturların atom düzülüşündə bir xətt boyunca görünür. Atomların tarazlıq mövqeyini tərk etməsi nəticəsində xətt ətrafında qalıq gərginliklər yaranır və gərginlik enerjisi yığılır. Dislokasiyalar adətən materialların bərkimə prosesində baş verir, lakin plastik deformasiya zamanı onların sayı artır. Digər tərəfdən, boş künclərin yığılması və bərk məhlullarda görünən atom uyğunsuzluğu da bu qüsurlara səbəb ola bilər. Dislokasiyanın iki əsas növü var. Reallıqda bu iki dislokasiyanın xüsusiyyətləri birlikdə görünür. Belə dislokasiyalara qarışıq dislokasiyalar deyilir.
Qüsurların mövcudluğu 1907-ci ildə italyan fiziki və riyaziyyatçısı Vito Volterra tərəfindən irəli sürülsə də, atom ölçülü qüsurları təsvir edən dislokasiya termini ilk dəfə 1934-cü ildə G.İ.Taylor tərəfindən istifadə edilmişdir.
Kənar dislokasiyası
Atomların yarım müstəvisinin kristal quruluşa nüfuz etməsi nəticəsində tətbiq olunan təzyiqlə müstəvinin sonundakı atomlar təzyiqin təsiri ilə sıxılır, müstəvi tərəfindəki atomlar isə açıq qalır. Bu zaman minimum enerji tarazlıq mövqelərini tərk edən atomların potensial enerjisi artır. Bu nizamsızlığın mərkəzi olan xətt kənar dislokasiya adlanır. Dislokasiya xətti boyunca bu yüksək enerjili bölgə materialın mexaniki xüsusiyyətlərinə böyük təsir göstərir.
Kənar dislokasiyasının yaratdığı qüsurun ölçüsü və istiqaməti Burger dövrü ilə hesablanır. Mükəmməl bölgədəki dövr ərzində bərabər intervallarla paralel istiqamətlərdə hərəkət etdikdə dövrə bağlanır. Əgər dairədə qüsurlar varsa, bu dövrün ucları bağlanmır və artıqlığı atomlar arasındakı məsafə qədər qalır. Bu məsafə Burger vektoru adlanır.
Vida dislokasiyası
Kristal müstəvisi boyunca qismən sürüşmə nəticəsində baş verən dislokasiyalara vida dislokasiyaları deyilir. Bu tərcümə atomlar arasındakı məsafədir, yəni Burgens vektorudur. Vida dislokasiyası zamanı yuxarı və aşağı hissələrdəki atomlar tarazlıq mövqelərindən fərqli mövqedə olduqları üçün bir-biri ilə tam olaraq görüşə bilmirlər. Bu səbəbdən dislokasiya xətti boyunca qalıq qaynaq gərginlikləri bölgəsi əmələ gəlir və bununla da potensial enerji artır.
Vida dislokasiya qüsurunun ölçüsü və istiqaməti Burger dövrü ilə hesablanır. Bu çərçivədə, ox ətrafında 360° fırlanma, kristalın əyildiyi hər istiqamətdə iki atom arasındakı məsafə qədər hərəkət etməklə tamamlanır. Yaranan dairədə açıq qalan hissə Burgers vektorudur və vida dislokasiyasına paraleldir. Eynilə, obyektlərin tətbiqinə davam edilərsə, vida dislokasiya xətti boyunca bir spiral çəkilir. Yaranan bu spiral formaya görə belə dislokasiyalara vintlər deyilir.
Qarışıq dislokasiya
Reallıqda kənar və vida dislokasiyalarının birgə mövcud olduğu qarışıq dislokasiyalar mövcuddur. Belə dislokasiyalarda dislokasiya xətti Burgers vektoruna paraleldir və vida dislokasiyası xüsusiyyətini göstərir. İçəriyə doğru gedən bu xətt qövs şəklində əyilib yan səthə qalxır və Burgers vektoruna perpendikulyar olur və bu zaman kənar dislokasiya xüsusiyyətini göstərir.
Tarixi
Qüsurların elastik sahələrini təsvir edən nəzəriyyə ilk olaraq 1907-ci ildə Vito Volterra tərəfindən işlənib hazırlanmışdır. Atom miqyasında qüsura aid olan "dislokasiya" termini 1934-cü ildə G.I.Taylor tərəfindən istifadə edilmişdir.
1930-cu illərə qədər materialşünaslığın davamlı problemlərindən biri plastikliyi mikroskopik terminlərlə izah etmək idi. Qonşu atom təyyarələrinin mükəmməl bir kristalda bir-birinin üzərindən sürüşdüyü kəsmə gərginliyini hesablamaq üçün sadə cəhd göstərir ki, kəsmə modulu olan bir material üçün.
Həmçinin bax
Dislokasiya
Xarici keçidlər
Dislokasiya
İzabella Çiappini
Karyerası
İzabella Çiappini, Braziliya yığmasının heyətində 2016-cı ildə Braziliyanın Rio-de-Janeyro şəhərinin ev sahibliyində baş tutan XXXI Yay Olimpiya Oyunlarında mübarizə apardı. Yeddinci pillə uğrunda görüşdə Çin yığmasına 5:10 hesabı ilə məğlub olan Braziliya yığması, Rio-de-Janeyro Olimpiadasını 8-ci pillədə başa vurdu.
Qəlsəməayaqlılar
Ümumi xarakteristikası
Sinfin 1500 növü var. Bu qrupa aid canlılar ən qədim və primitiv xərçəngkimilərdir. Onların bəziləri (artemiya, dafniya) geniş öyrənilmiş və akvarium balıqçılığında yem kimi istifadə edilir. Bütün ətraflar nisbətən oxşar olub eyni zamanda bir neçə funksiya həyata keçirir. Qəlsəməayaqlılar bütün ayaqlarını vahid ritmdə hərəkət etdirməklə üzür, çoxsaylı kirpikciklər isə sudakı qida hissəciklərini filtrasiya edir. Qəlsəməayaq bütün pəncələri ilə geriyə doğru təkan verdiyi zaman qida su axını vasitəsilə onun ağzına doğru hərəkətedir. Bu ətraflar eyni zamanda qəlsəmə rolunu oynayıb suyu nazik kutikuladan keçirərək oksigeni udur.
1114 Maraş zəlzələsi
1114 Maraş zəlzələsi — 1114-cü il noyabrın 29-da səhər saatlarında Maraşda baş vermiş böyük zəlzələdir.
Maraş o dövrdə böyük bir xristian əhalisi olan mühüm bir şəhər idi. Dövrün mənbələrinə görə şəhər tamamilə yeraltı idi. Urfalı Mateos, şəhərdə yaşayanların heç birinin zəlzələdən sağ qalmadığını və Maraşda yaşayan 40 minə yaxın insanın öldüyünü qeyd edir. Süryani Mihail qeyd edir ki, Maraş şəhəri öz xalqının məzarıdır. Əzimi zəlzələdən əvvəl havanın qaraldığını, sonra qar yağdığını və hər tərəfin qarla örtüldüyünü qeyd edir. Zəlzələ Maraşdan başqa Elbistan, Sis, Misis, Keysun, Sümeysat ( Samsat ), Hısn-ı mansur ( Adıyaman ), Raban, Urfa, Antakya, Harran, Hələb, Azez, Esarib, Zerdana və Balisdə də dağıntılara səbəb olub. Zəlzələ Urfa şəhər divarının on üç qülləsinin və Harran şəhər divarının bir hissəsinin uçmasına səbəb olub. Sis şəhərində bir çox monastır və kənd xarabalığa çevrildi, on minlərlə insan öldü. Azez qalasını da dağıtdı və dörd yüz nəfərin ölümünə səbəb oldu. Villiam of Wall da qeyd edir ki, bu zəlzələ ən çox Kilikiya, İsauriya və Şimali Suriyanın sahil bölgələrinə ziyan vurub.
Həcər Hüseynova
Həcər Hüseynova (tam adı: Hüseynova Həcər Emin qızı, ) — filologiya üzrə elmlər doktoru, dosent. Azərbaycan Yazıçılar Birliyinin üzvü.
Həyatı və fəaliyyəti
1962-ci ilin fevral 20-də Azərbaycanın Gəncə şəhərində anadan olub.
1979-cu ildə 18 saylı orta məktəbi, 1984-cü ildə Azərbaycan Dövlət Pedaqoji Universitetinin Filologiya fakültəsinı bitirib.
1984-2002-ci illərdə Bakıdakı 269 və 146 saylı orta məktəblərdə Azərbaycan dili və ədəbiyyatı müəlimi işləmişdir.
2002-ci ildə "Səməd Vurğunun bədii əsərlərində onomastik vahidlərin linqvistik xüsusiyyətləri" mövzusunda namizədlik dissertasiyasını müdafiə edib.
2016-cı ildə Azərbaycan Prezidentinin xüsusi təqaüdünə layiq görülüb.
Hazırda ADPU-nun filologiya fakültəsində işləyir, filologiya üzrə elmlər doktoru, dosentdir.
İctimai fəaliyyəti
2001-ci ildən təməli Yeni Azərbaycan Partiyasının üzvüdür. ADPU Filologoya fakültəsi üzrə Qızıl Aypara cəmiyyətinin sədri.
2016/2017-cı illərin may ayında elmi-publisistik-bədii fəaliyyətinə görə Azərbaycan Respublikasının Prezidenti İlham Əliyevin 6 avqust 2007-ci il tarixli fərmanına uyğun olaraq, Prezidentin xüsusi təqaüdünə layiq görülmüşdür.
2013/2014 və 2014/2015-ci tədris illərində "İlin müəllimi" (ADPU üzrə) müsabiqəsinin qalibi olmuşdur.
Türk dövlətləri Avrasiya Senet Kültür Edebiyat Federasiyası (ASKEF) İdarə heyətinin üzvü. 2015-ci ilin may ayında ASKEF-in təşkilatçılığı ilə keçirilən Çanaqqala zəfərinin 100 illiyinə həsr edilmiş tədbirdə (Çanaqqalada) fəal iştirak etmişdir. Türkiyədə çap olunan "100 yılda 100 kalemlə" Atatürk və Çanakkale  şeir antolojisi kitabında şeirləri çap edilib və "100 yılde 100 yürek" ödülü ilə təltif olunmuşdur. 2015-ci ildə 21 ölkədən 696 şairin şeirlərinin toplandığı 3 cildlik Avrasiya Şairleri Antolojisi kitabında (3-cü cild) şeirləri çap olunub.
2016-cı ildə ASKEF Bilim kurumunun Azərbaycan üzrə təmsilçisidir.
Onlarla kitabın redaktoru və ya rəyçisidir. 50-dən çox elmi məqalənin müəllifidir. Bir neçə filologiya üzrə fəlsəfə doktorluğu dissertasiyasının rəhbəri və opponenti olmuşdur.
Hazırda Filologiya fakültəsinin Elmi Şurasının elmi katibidir.
Ellsuert Peyn Killip
Ellsuert Peyn Killip  — Amerika botaniki.
Bioqrafiya
Ellsuert Peyn Killip 2 sentyabr 1890-cı ildə Nyu-York ştatının Roçester şəhərində anadan olmuşdur. Roçester Universiteteini 1911-ci ildə bakalavr dərəcəsi ilə bitirmişdir. Daha sonra 1917-ci ilə qədər Roçester Elmlər Akademiyasında işləmişdir. 1918-ci ildən 1919-cu ilədək hərbi həkim olmuşdur və bu dövrdə Fəxri Legion Ordeninə layiq görülmüşdür.
Birinci dünya müharibəsi bitdikdən sonra Elluest Peyn botanika sahəsində biliklərini artırmağa davam etmişdir və Smitsonian İnstitutunun botanika bölməsində çalışmışdır. 1946-cı ildə baş kurator təyin olunmuşdur. 1950-ci ildə təqaüdə çıxmışdır.
21 noyabr 1968-ci ildə Ellsuert Peyn Kaliforniya ştatının Redlends şəhərində vəfat etmişdir.
Killip paxlakimilər və Passifloraceae fəsiləsinə, eləcə də Bomareya cinsinə daxil olan bitkilər üzrə mütəxəssis olmuşdur. Killipin əsas herbariləri hazırda Vaşinqtonda Smitsonov İnstitutunda saxlanılır.
Bioenergetika
Bioenergetika bioloji energetika — xaricdən daxil olan enerjinin canlı sistemlərin bioloji faydalı işinə çevrilməsi proseslərinin məcmusu, həmçinin bioloji energetikanın bu prosesləri öyrənən bölməsi. Canlıların enerji mübadiləsini öyrənən elm.